[{"text_idx": "#000003", "text": "Wedi ei lansio gan Jane Hutt AS, Gweinidog Cyfiawnder Cymdeithasol, ac Alun Thomas Prif Weithredwr Adferiad; rydym yn ymateb i gleientiaid, teuluoedd, staff, a gwirfoddolwyr, sy\u2019n gytu\u0302n wrth rannu un flaenoriaeth ar gyfer 2023 a thu hwnt \u2013 sut i oroesi\u2019r argyfwng costau byw yn ddiogel ac mewn iechyd da."}, {"text_idx": "#000004", "text": "Yn y lansiad, dywedodd Jane Hutt AS: \u201cHoffwn longyfarch menter a gweledigaeth Adferiad gyda\u2019r ymgyrch yma dros yr haf. Rydym wedi bod drwy fisoedd oer y gaeaf, ond o ran y pwysau ym mywydau pobl, gwyddom pa mor anodd yw hi i gymaint o bobl, yn enwedig y mwyaf agored i niwed, a dyma pam mae gwasanaethau Adferiad mor bwysig."}, {"text_idx": "#000005", "text": "\u201cBydd yr ymgyrch hon yn helpu pobl i dderbyn y gefnogaeth ymarferol a phersonol i fordwyo\u2019r argyfwng costau byw."}, {"text_idx": "#000006", "text": "\u201cMae\u2019r argyfwng presennol, yn dilyn y pandemig, wedi cael effaith dwys ar wytnwch pobl a\u2019u cymunedau ar draws Cymru. Nid yw\u2019r swm o arian sydd gan pobl yn dod i mewn bellach yn ddigon i dalu am hanfodion sylfaenol bywyd."}, {"text_idx": "#000007", "text": "\u201cY neges gan Lywodraeth Cymru yw na all un sefydliad unigol fynd i\u2019r afael a\u0302\u2019r argyfwng hwn eu hunain ac mae angen i ni weithio gyda\u2019n gilydd i gefnogi ein dinasyddion sydd fwyaf agored i niwed ac i gefnogi ein cymunedau drwy\u2019r amser heriol hwn."}, {"text_idx": "#000010", "text": "\u201cMae buddsoddi yn ein gwasanaethau cynghori i sicrhau fod pobl yn derbyn y cyngor a\u2019r cymorth sydd ei angen arnynt , mor fuan a\u0302 phosibl, yn hanfodol."}, {"text_idx": "#000011", "text": "\u201cMae\u2019r ffigyrau\u2019n dangos fod 80% o\u2019r bobl oedd yn cael mynediad i wasanaethau cyngor unigol yn dod o grw\u0302p blaenoriaeth, tra bo 64% wedi adrodd eu bod yn anabl neu a\u0302 chyflwr iechyd tymor hir."}, {"text_idx": "#000012", "text": "\u201cMae\u2019n rhaid i ni gydnabod y gwasanaethau arbenigol, a\u2019r rhai sy\u2019n cefnogi iechyd meddwl yn arbennig, ac mae ymgyrch Adferiad yn adnabod y liferi allweddol ar gyfer mynd i\u2019r afael a\u0302 thlodi."}, {"text_idx": "#000015", "text": "Byddwn hefyd yn ymgysylltu\u2019n gadarnhaol gydag asiantaethau allweddol yn genedlaethol ac yn lleol, yn cynnwys yr Adran Gwaith a Phensiynau ac Awdurdodau Lleol, i hwyluso trafodaeth ac i wella eu dealltwriaeth a\u2019u hymateb i anghenion ein cleientiaid."}, {"text_idx": "#000018", "text": "Mae angen i Lywodraeth Cymru:"}, {"text_idx": "#000021", "text": "Flaenoriaethu \u2018r bobl sydd mewn perygl a effeithir fwyaf gan dlodi, yn cynnwys darparu cyngor a chefnogaeth neu hwyluso mynediad i gefnogaeth gan arbenigwyr\nRhoi llais i bobl sydd mewn perygl er mwyn i\u2019w hanghenion gael eu clywed gan Lywodraethau y Deyrnas Unedig a Chymru"}, {"text_idx": "#000024", "text": "I ddarganfod mwy am ein hymgyrch, Cliciwch yma os gwelwch yn dda."}, {"text_idx": "#000025", "text": "Need support. Get in touch here"}, {"text_idx": "#000026", "text": "Interested in becoming a member"}]